**HANKEDOKUMENDID**

**TEHNILINE KIRJELDUS**

1. **TERMINID**

Tehnilises kirjelduses on Hankijat nimetatud Tellijaks.

Isikut, kellega käesoleva hanke tulemusena sõlmitakse töövõtuleping, nimetatakse Töövõtjaks.

**2. HANKE OBJEKT**

**2.1.** Valga vald, Sooru küla, Kesk tn 29a kinnistul (katastritunnus 85501:001:1049) asuva mänguväljaku ümberehitamine.

**3. TÖÖDE ALUSDOKUMENDID**

Tööde alusdokumendid on:

**3.1**. Käesolev tehniline kirjeldus.

**3.2.** Arhitekt Jiri Tintera koostatud „SOORU MÄNGUVÄLJAKU RAJAMINE, töö nr L1421.

**4. TELLIJA EESMÄRK**

**Hankija eesmärgiks on tähtaegselt ja optimaalsete kuludega Sooru külas olemasoleva mänguväljaku ümberehitamine vastavalt kehtivatele seadustele ja normidele.**

Tööd peavad vastama kehtestatud nõuetele, järgides tehnilisi norme ja kvaliteedinõudeid. olles ülalpidamises võimalikult vastupidavad ja kauakestvad ning mille ülalpidamisekulud oleksid võimalikult madalad. Sealhulgas:

**4.1.** teostatavad ehitustööd peavad vastama ehitusnormidele ja -nõuetele, õigusaktidele ja käesolevas tehnilises kirjelduses toodud nõuetele;

**4.2.** kasutatud materjalid, tooted, seadmed, tehnosüsteemid ja nende paigaldamise tehnoloogiad peavad vastama ruumide funktsionaalsusele, kehtestatud nõuetele ja olema sobilikud ning arvestama ruumide eripäradega;

**4.3.** kasutatud materjalid, tooted, seadmed, tehnosüsteemid ja nende paigaldamise tehnoloogia peavad tagama võimalikult pika kasutusea, vastupidavuse ning olema võimalikult kulumiskindlad;

**4.4.** tööd peavad olema teostatud (ka materjalide transport) selliselt, et välistada tolmu sattumist varjatud kohtadesse, tehnosüsteemidesse, ventilatsiooni torustikku, kütteradiaatoritesse, valgustitesse jne;

**4.5**. tööd peavad vastama Heale Ehitustavale.

**4.6.** teostatud tööd peavad vastama kehtivatele tuleohutusnõuetele.

Ehitustööde teostamisel peab olema arvestatud olemasoleva situatsiooniga (kinnistul asuvad hooned ja teised rajatised, haljastus jne).

**5. ÜLDISED NÕUDED**

Pakutavate toodete gabariidid peavad olema ette antud mõõtudega võrdsed või suuremad. Mängulinnaku mõõdud peavad olema ligilähedased etteantud mõõtudele või suuremad. Tooted ja lahendused peavad vastama Eestis kehtivatele standarditele. Pakkuja esitab kinnituseks kolmanda osapoole sertifikaadi või tootja vastavusdeklaratsiooni.

**5.1. Üldnõuded materjalidele**

• Terasosad kuumtsingitud või kuumtsingitud ja värvitud või valmistatud roostevabast terasest.

• Puitosad immutatud vaakum-survetehnoloogiaga, maapinnaga kokkupuutes olevad puitosad peavad olema immutatud vastavalt standarditingimustele EN 351 P8/HC4 või eraldatud maapinnast postikingade abil.

• Kõik mänguväljakute vertikaalsed paneelid peavad olema valmistatud UV kindlast läbivast HDPE (kõrgtihe polüeteen) või HPL (kõrgsurve laminaat) materjalist. Vertikaalpaneelides ei ole vineeri kasutamine lubatud.

• Liurenni põhjad roostevabast terasest.

• Kinnitustarvikud peavad olema roostevabast terasest või teras kuumtsingitud.

**6. TÖÖDE KIRJELDUS**

**Järgnev tööde kirjeldus on koostatud eesmärgiga teavitada Töövõtjat töö mahtude ja tingimuste osas, millele Tellija osutab erilist tähelepanu. Järgnev loetelu ei ole täielik. Töömahu määramisel tuleb lähtuda Lähtedokumentatsioonist ja selle lisadest kui tervikust.**

**6.1.** Üldosa

**5.1.1.** Hankedokumentides kavandatud tööd teostatakse täisvastutusega peatöövõtu meetodil. Vastutus kogu ehitusplatsil toimuva tegevuse ja ohutuse üle lasub Töövõtjal.

**6.1.2.** Pakkumuses tuleb arvestada kõikide vajalike tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni Tellijale. Kõik vajalikud tööd või tooted konstruktsioonide ja süsteemide eesmärgipäraseks tõrgeteta töötamiseks, mis ei ole kajastatud pakkumuses, kuid milleta ei ole võimalik tagada lõppeesmärki, loeb Tellija töövõtu koosseisu, mille eest täiendavalt maksma ei pea;

**6.1.3.** Kõik konstruktsioonid ja tehnosüsteemid tuleb ehitada nii, et oleks tagatud juurdepääs (nii igapäevase kui korralise) hoolduse teostamiseks tavapäraste vahenditega.

**6.2.** Töövõtja fikseerib ehituseelse olukorra (fotod) .

**6.3.** Õigusaktidest tulenevad kohustused, sh:

**6.3.1**. ehituse tehnilise dokumentatsiooni pidamine.

**6.4.** Ehitusplatsi (töömaa) korraldamine tööde läbiviimiseks:

**6.4.1**. prahi ja jäätmete ära vedu, sealhulgas tuleb arvestada ka sellise prahi ära veoga, mis on jäetud ehitusobjektile utiliseerimiseks.

**6.5.** Nõutud garantiid on loetletud hankedokumentidele lisatud töövõtulepingus.

**7. NÕUDED HINNAPAKKUMISE VOMISTAMISELE JA MUUD TINGIMUSED**

**7.1**. Lepingu teostamise tähtaeg: **\_\_\_\_\_\_\_\_\_\_\_\_\_\_\_\_\_\_\_\_\_\_\_ .**

**7.2.** Hinnapakkumine vormistada asutusele **Valga Vallavalitsus.**

**7.3**. Hinnapakkumise maksumuse kalkuleerimisel peab pakkuja arvestama, et maksumus hõlmab kõiki hankelepingu nõuetekohaseks vajalikke töid, teenuseid, tegevusi ja toiminguid k.a neid, mida ei ole alusdokumentides kirjeldatud, kuid mis on lepingu eesmärki arvestades tavapäraselt vajalikud nõuetekohase tulemuse saavutamiseks.

**7.4.** Eduka hinnapakkumise valikul arvestab hankija ainult hinnakriteeriumit. Edukaks tunnistatakse madalaima hinnaga hinnapakkumine.

**7.5.** Lõpphind peab sisaldama hinda koos käibemaksuga.

**7.6.** Hankija võib pidada pakkujatega läbirääkimisi hinna vähendamise eesmärgil.

**7.7.** Hankijal on õigus kõik pakkumused tagasi lükata, kui need ületavad hankija rahalised võimalused.

**7.8.** Pakkumine on jõus 60 päeva alates pakkumuste esitamise tähtpäevast.

**7.9.** Hankija jätab endale õiguse tellida pakkumuses küsitud artikleid osaliselt.

**7.10. Hinnapakkumiste esitamise tähtaeg on 19. august kl 12.00 e-posti aadressile****hanked@valga.ee**

Küsimuste või täpsustuste korral võtke palun ühendust (kontaktisik) Urmas Möldre urmas.moldre@valga.ee tel 5348 7880.

**8. Lisad**

1) ehitusprojekt